Enriko Talvistu

Enriko Talvistu (sündinud 20. veebruaril 1961 Tartus) on eesti kunstiajaloolane, kunstikriitik ja publitsist. Kunstiajaloolasena on ta kunsti uurinud ja tutvustanud, olnud kriitik ja polemiseerinud kunstiteemadel. Lisaks on ta ajakirjanduses sõna võtnud Tartu linna arengu teemadel. On koostanud arvukalt muinsuskaitse eritingimusi. Ta on avaldanud näituseülevaateid ja arvustusi ning käsitlenud Tartu ehitismälestisi. Algatas koos Martti Preemi ja Silver Vahtrega 1991. aastal Tartus rahvusvahelise linnakujundus- ja arhitektuurialased meistrikursused "Ristmik". Talvistu oli 1986. aastal vanade Tartu tänavanimede taastamise eestvedaja. Selle tegevuse tulemusena õnnestus näiteks raekoja hoone 200 aasta juubeliga seoses nimetada Nõukogude väljak Raekoja platsiks. Ta on varem kuulunud Eesti Kunstiteadlaste ja Kuraatorite Ühingusse ja olnud seal juhatuse esimese koosseisu liige (1993–1996). Enriko Talvistu lõpetas 1978. aastal Miina Härma nimelise Tartu 2. Keskkooli. Samal aastal astus ta Tartu Riikliku Ülikooli ajalooteaduskonda, ülikooli lõpetas 1984. aastal diplomiga, mille kaitses kunstiajaloo-alase lõputööga "Arnold Akberg ja Eesti Kunstnikkude Rühm (konstruktivism eesti kunstis)". Talvistu on töötanud aastatel 1982–1984 Tartu Kunstimuuseumis teadurina, 1988–1896 teadusdirektorina ja 1996–1999 direktorina. Vahepeal, 1984–1988, juhtis ta Tartu Arhitektuurimälestiste Inspektsiooni tööd. 2000. aastatel töötas ta lühikeste perioodidena tööjuhatajana ühes Tartu ehitusfirmas. Vahepeal töötas Talvistu Tartu Kõrgemas Kunstikoolis rektori Ants Juske abina (koondati pärast Juske sunnitud tagasiastumist 2004. aastal). Hiljem on Talvistu tegutsenud vabakutselisena. 2016 – Tartu medal "Maalitud Pühajärv" [kataloog / tekst: Enriko Talvistu]. Tallinn: Vaal Galerii, 2006, 81 lk, ISBN 978-9949137466 [1] "Tartu mustrid". Fotograaf Ove Maidla, kujundaja Linda Liblikas. Tallinn: Hea Lugu, 2017, 215 lk, ISBN 978-9949589845 [2] "Tartu tagahoovid". Toimetanud: Meeli Müüripeal, Merike Järvlepp. Fotograaf Ove Maidla. Tallinn: Hea Lugu, 2018, 216 lk ISBN 9789949634903 "Tartu villad". Fotograaf Ove Maidla. Tallinn: Hea Lugu, 2019, 215 lk, ISBN 9789949673780 [3] "Tartu pargid ja puiesteed". Fotograaf Ove Maidla. Tallinn: Hea Lugu, 2021, 216 lk, ISBN 9789916646083 [4] "Ettekujutus kesklinnast – seda pole olemas!". Postimees, 12. juuli 2010 "Jänes oli küündimatu isegi Tartu kontserdimaja juhtimiseks". Delfi, 18. november 2010 "Kolhoosikeskus vs Jaani kirik". Postimees, 19. oktoober 2011 "Tartu sajandi projekt – ühest linnaosast teise". Postimees, 6. veebruar 2012 "Pärast rahvamuuseumi valmimist – kuidas edasi?". Postimees, 21. märts 2012 Tartu Jaani kirik läks, valmistuda Tartu toomkirik!. sirp.ee, 23. märts 2012 "Vana linn vajab ravi, aga viinasokkidest ei piisa". Postimees, 30. aprill 2012 "Omasid lahinguväljale maha ei jäeta". Postimees, 2. juuni 2010 "Sõda hernestega jätkub, elevante lastakse kärbestega". Postimees, 7.juuli 2012 "Siin ta on, vana jaam". Postimees, 30. juuli 2012 "Viis nägemust ehk viis haiguslugu". Postimees, 14. september 2012 "Tuletõrje kesklinna ja rongidele GPSid külge". Postimees, 27. september 2012 Tema abikaasa oli kunstiajaloolane, Tartu Kunstimuuseumi endine teadusdirektor Tiiu Talvistu. Nende poeg Peeter Talvistu töötab Tartu Kunstimajas kuraatorina, tütar Mary-Ann Talvistu on KUMU hariduskeskuse juhataja. Eesti kunsti ja arhitektuuri biograafiline leksikon. Tallinn: Eesti Entsüklopeediakirjastus, 1996, lk 508 Tartu medali kavaler tartu.ee Varasemad juhatused. kty.ee Kaitstud lõputööd. Kunstiajaloo eriala lõpetajad ja kaitstud tööd aastatel 1925–2015. flaj.ut.ee Ajalugu. tartmus.ee Enriko Talvistu intervjuu. youtube.com, lõigu algus 1:50 Enriko Talvistu intervjuu. youtube.com, 7. september 2016